# Die Schedelsche Weltchronik (deutsch):094

| 093 <<<Vorheriges Blatt | Die Schedelsche Weltchronik Blatt XCIIII | Nächstes Blatt>>> 095 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## XCIII verso:

Sibilla tiburtina die fu$^e$rnamste weissagin. aigentlich Albumea genant hat in welschem land geschynen. vnd vil dings fu$^e$kundet. vnd nach dem sie Tiburre der statt bey dem gestadt Amonis des fluss als ein go$^e$ttin geeret wardt. darumb wardt sie Tiburtina genant. vnd im strudel desselben wassers ir pildnus ein bu$^o$ch in der hand haltende gefunden. Augustus octauianus (dem die Ro$^e$mer go$^e$ttliche ere erboten) hat dise Sibilla rates gefragt vnd sie im. als sie drey tag gefastet het gesagt von dem zaichen des gerichtz. vnd von befeu$^o$chtigung des ertreichs mit dem schwaiß. vnd wie der ku$^e$ftig konig auß den himel komen vnd ein wasserfluss des fewrs vnd schwefels auß dem himel fallen wurdt mit lengerer meynung. in. xxvij. versen begriffen. daran die hawbtbu$^o$chstaben (als sant Augustin spricht) die meynung hielten. Jhesus cristus gottes sun ein haylmacher. als sie das gesagt het do thet sich in angesiht Octauiani der himel auff vnd fiel ein großer schein auff ine. vnd er sahe im himel ein vberscho$^e$be iunckfrawen auff eim altar steend vnd ein kindlein tragend vnd ho$^e$ret alßpald ein stymm sprechende. Diser alter ist des suns gottes. vnd als nw Augustus in seiner schlaffkamer dz also ho$^e$ret vnd sahe do fiel er auff das ertreich vnnd bettet got an. darumb wolt sich Augustus nit mer einen got nennen laßen. An demselben end ist darnach zu gedechtnus diss dings ein tempel vnder dem tittel der heiligen iunckfrawen Marie in Ara celi gepawt worden. da dann die bru$^e$der sand Franciscen ordens yetzo wonen. Die andern beschreiben sie nit alt mit rotem klaid vnd rawhem fel auff der achseln mitt fliegendem har die schrifft in irer hand haltende. Cristus wirdt in Bethleem geporn vnd in Nazaret verku$^e$ndet werden. die weil Thaurus der fridsam stifter der ru$^e$oe regiret. O selig ist die muter der prust ine sewgen werden.
Wunderzaichen warden in der gepurt Cristi gesehen. Ein o$^e$lprunn (als Eutropius vnd ander bezeu$^e$gen) hat zu Rom ihenßhalb der Tiber auß der erden den gantzen tag gefloßen. verku$^e$ndende die gnad Cristi allen vo$^e$lkern gegeben sein. An demselben tag ist auch einguldiner cirkel vmb die sunnen erschinnen. so ist die sawl romuli vnd der tempel des frids gefallen.
Publius ouidius naso der hohberu$^e$mbt poet hat diser zeit zu Rom gereichßnet vnd vil geschriben. vnnd auß Sulmone der Brucianischen statt vrsprung gehabt. vnd erstlich zu Athenis die poetrey vnd darnach die philozophey gar wol gelernet. vnd nachfolgend bey dem keyser Augusto mit leben vnd gerichte großen glawben erlangt. aber er wardt lang darnach im. l. iar seins alters von demselben Augusto in die inseln Pontum verschickt. sein leben was gleich der leichtfertigkeit wie sein geticht. Zu letst im. liiij. iar seins alters vnd im fu$^e$nften iar Tiberij des keisers starb er.
Titus liuius von Padua ein großer fu$^e$rst der kriechischem vnd latainischen geschihtbeschreiber ist. xvi iar vor der zukunft Cristi zu rom achtper gewesen. von dem schreibt sant Jheronimus auß den worten Plinij das ettlich edel lewt von verren gegenten gein Rom nit von Rom wegen sunder disen wunderwirdigen man in seinen milchfließenden schrifften beschawen. Diser liuius wardt von Augusto mit eren vnd reichthu$^e$mern gegabt dann er was also ein vberfleissiger erspeher der historien das er hundert vnd zehen historien bu$^e$cher beschriben hat derselben bu$^e$cher haben wir einen großen teil (auß vbel stand der zeit) verlorn. Er lebet. lxxx. iar vnd starb im vierden iar des keiserthumbs Tiberij zu Padua vnd ist daselbst begraben vnd sein grab nochmals in sandt Justine kirchen vorawgen.
Valerius maximus ein ro$^e$mischer naturlicher maister vnd ein treffenlicher hu$^e$bscher redner ist im. xv. iar vor der zukunft Cristi zu Rom achtper vnd dem keiser Augusto gar lieb gewesen. vnd hat vnder anderm newn bu$^e$cher in clarer vnd scheinlicher art. von gedechtnus wirdigen reden vnd geschihten der mann die bey den ro$^e$mern vnd kriechischen hohachtpar warnn gemacht. vnd sunst auch von lob der tugent vnd scheltung der laster geschriben. vnd vnder anderm gesagt. der go$^e$ttlich zorn wandert mit langksammen gang zu rachssale seinselbs vnd vergleicht den verzug der straff mit schwerheit.
Solinus der treffenlich geschiht beschreiber vnd redner ist zu disen zeiten (als wir auß seinen bu$^e$chern abnemen mu$^e$gen) beru$^e$mbt gewesen dann er machet ein gar gu$^o$t bu$^o$ch dz er von dem wunderperlichen dingen der werlt nennet vnd augusto octauiano zu rom zugeaignet. darinn er die werlt entworffen vnd die gelegenheit vnd vil orter der stett gemessen hat.

## XCIIII recto:

Strabo der beschreiber der geschichten vnd gelegenhait der erden. auch ein naturlicher maister vnd außleger der geticht Homeri des poeten auß Creta oder Candia pirtig. ist (als ettliche sagen) zu disen zeiten hohberu$^e$mbt gewesen als wir auß seinen bu$^e$chern erfinden. vnd nach dem er fast hohgelert vnd in erkantnus großer ding der erfarnst gehalten wardt hat er vnder andernn anzaigungen seiner tugent. xvij. hu$^e$bscher bu$^e$cher von beschreibung der werlt gemacht. vnd darinn die vnderlaßnen oder versawmten oder auß alter vergeßnen o$^e$rter der werlt beym nagel angezaigt. vnd fleißigclich verzaihent. die vo$^e$lcker. nacion. geschihten. berg. meer vnd ire riefier vnd gegent clerlich fu$^e$r vnsere awgen gesetzt. Er het seinen vrsprung auß mu$^e$terlicher linien von dem plu$^o$t Mitridatis des konigs.
Anna ein hebreisch weib ein tochter ysachar des iuden ward Joachim dem heiligsten mann von irem geschlecht zu der ee gegeben. Dise Anna hat als sie lang vnperhaftig gewesen was nach vil gepettes vnnd zehern. auch fu$^e$rgesandter englischer verku$^e$ndung die tochter Mariaz ein ku$^e$nftige gottes gepererin geporn. vnd pald nach absterben Joachim irs mans sich einem andern mann mit namen Cleophe vermehelt. Derselb Cleophas hat die vorgenanten Mariaz sein stiefftocher Joseph dem mann vereelichet. vnd Mariam sein tochter Apheo dem mann vertrwtet. auß der sind geporn Jocobus alphei Simon chananeus vnnd Judas thadeus. Dise Anna hat sich nach absterben Cleophe irs andern mans zum dritten mal nach dem gesetz Moysi einem mann Salome genant verheyrat. vnnd bey demselben die dritten tochter Mariam salome erobert die darnach Zebedeo vermehelt Jacobum den gro$^e$ssern vnnd Johannem den euangelisten gepare. Dise Anna het ein schwester mit namen ysmeria. auß der ist geporn Elizabet die muter Johannis des tawffers. als nw anna alle zeit irs lebens in den gepoten vnd wegen des hernn gewandert het do ru$^o$et sie vol der tag in dem hernn
Zacharias der hebreisch man ein briester vnd prophet des herrnn. sant Johansen des tawffers vater. ein ebenpild gantzer heiligkeit hat sich mit Elizabeth der iunckfrawen Marie muter schwester vermehelt. die warnn bede an vnschuld. gu$^e$ttigkeit vnd gnad fast heilig. als sie nw langzeit vnperhaftig gewesen warnn vnd Elizabeth yetzo ir alter erraichet het vnd sich ire weipliche recht hetten geendet. do wardt der herr durch ir gebette bewegt also das er inen zu lest den sun Johannem den tawffer gaben. dann als zacharias sich nach der ordnung des briesterlichen ambts geprauchet vnd das opffer anzu$^e$ndet vnd allain in dem tempel wesende auff der rechten hannd des altars einen engel sahe do erschrak. vnnd der engel sprach. Fo$^e$rchte dich nit dein weib wird in dem nachfolgenden iar dir einen sun gepern vnd vil werden sich frewen in seiner gepurt vnd er wirdt groß vor dem herrnn. wein vnd alles truncken machends getranck wirdt er nit trincken. do sprach Zacharias. ich bin yetzo alt vnd mein weib ist fu$^e$rgegangen in iren tagen. der engel antwurtet. du wirdst stumm solang bis dise ding erfu$^e$llt werden. als nw Zacharias auß dem tempel gieng vnnd nit reden mocht. do verstu$^o$nden die lewt das er ein gesiht gesehen het. also gieng Zacharias in sein haws vnd pald empfieng Elizabeth. vnnd vor scham enthielt sie sich fu$^e$nff monat verborgenlich. In dem sechsten monat wanderet Maria die iunckfraw vnnd muter des herrnn. die von dem heiligen geist geschwengert was zu Elizabeth sie zegru$^e$ssen. vnd do Elizabeth des gruss Marie empfande do frolocket das vnsprechend kind vor freu$^e$den in muter leib. darnach hat Elizabet einen sun geporn vnd sich habenir nachpawrn vnd verwandten mit ir gefreu$^e$et. Als amm achten tag das kind beschnitten solt werden. do schrib sein vater. Joahannes ist sein namen. vnd sein mund wardt alßpald geoffnet vnnd er weyssagt sprechende. Gebenedeyet ist der herr got israhel etc. Zu letst ist er in aller heiligkeit als ein prophet gestorben.
Maria die allerseligst vnd hohgelobist gottes gepererin vnd ewig iunckfraw auß der wurtzel Jesse entsprungen ist in dem. xxviij. iar des keyserthummbs Augusti in Nazaretht der statt Juda. auß Joachim irm vater vnd Anna irer muter geporn. Diss was ein außerlesenstes vnd allermenigclichs awgen wunderperlichs iunckfrewlein. als die muter sie entwenet het wardt sie in dem dritten iar irs alters (nach gelu$^e$bdnus) zu dem dienst des tempels mit andern iunckfrawen ergeben. vnd gleicherweis als sie wider den gewo$^e$nlichen lawff der iugent lernung andere ire gepilnn in adel vnnd scho$^e$ne vbertroffen. also hat sie auch die lernung vnd beschaidenheit heiligs lebens von iugent auff auß ebenpild vnd lesen gelernet. also auch das sie in ku$^e$rtz an heiligkeit vnd vbung geistlichs lebens vnd auch an demu$^o$t in go$^e$tlichen vnd menschlichen dingen andern heiligen iunckfrawen vnuergleichlich wardt. darumb hat got sie außerwelet zu einer muter der meschwerdung seins suns. vnd do sie das dreyzehend iar irs alters erfu$^e$llet het wardt sie auß schickung go$^e$tlichs rates dem Joseph von irem geslecht vermehelt. als pald nach solcher vermehlung ist der engel Gabriel gein Nazareth zu ir komen vnd mit großem liecht scheynende in die schlaffkamer der iunckfrawen ereerbietlich eingegangen. vnd hat sie gegru$^e$sset mit den wortten. Biß gegru$^e$sset vol gnaden der herr mit dir. vnd sprach verrer. Du hast gnad gefunden bey dem herrnn. nym war du wirdst empfahen vnd geperen einen sun vnd seinen namen haißen Jhesus. Darzu antwurtet Maria. Nym war ein diern des herrnn mir bescheh nach deinem wort. vnnd alßpald ist das wort fleisch worden. Vnlang darnach hat Maria ir mu$^o$men Elizabeth haimgesucht. ist drey monat bey ir bliben vnd hat daselbst gesungen dz wundersamm gesang magnificat. Großmacht mein sel dem herrnn. als nw Johannes geporn wz do keret Maria yetzo schwanger wider zu haws. do Joseph ir man sie also schwanger sein erlernet setzet er im fu$^e$r sie haimlich zeuerlaßen. aber dieweil er (als matheus setzt) dz also gedacht do mananet ine der engel durch einen trawm bezeu$^e$gende wz in ir empfangen wer dz wer von dem heiligen gaist. Die andern vbung vnd wu$^e$rckung des lebens der allerseiligsten iunckfrawen Marie bis zu dem leyden irs suns mag man auß dem ewangelio zusamen lesen.